**MNB azonosító kód: E65**

**Kitöltési előírások**

**Napi jelentés repó és repótípusú tranzakciókról**

**I. Általános előírások**

1. Az adatszolgáltatásban az adatszolgáltatók egymással, ügyfeleikkel, illetve ügyfeleik egymással, a tárgynapon kötött piaci kamatozású, repó és repótípusú ügyleteinek adatai szerepelnek. Az induló ügyleteken túl a nyitott ügyletek módosítását és lejárat előtti lezárását is jelenteni kell, a II. pontban, a k) oszlop kitöltésével kapcsolatos előírásoknál jelölt kivételekkel.
2. Tárgynap: a tárgynapi ügyletek közé az adott napon a VIBER zárási időpontjáig kötött ügyletek sorolandók.
3. Az adatszolgáltatás szempontjából repó ügyletnek és repótípusú ügyletnek minősül minden olyan ügylet és ügylet páros, amely lényegét tekintve megfelel egy olyan értékpapír adásvételnek, amely esetében az eladó meghatározott későbbi időpontban történő visszavásárlási kötelezettség mellett, meghatározott visszavásárlási áron adja el az értékpapírját.
4. A táblában szerződő partnerek alatt repó ügyletben az eladókat és vevőket, egyéb értékpapír ügyletben az értékpapír átadót és az értékpapír átvevőt kell érteni.

4a. A fordulónapon ténylegesen fennálló ügyleti adatokat kell jelenteni. Ha a fordulónapon nyitott ügyletben hosszabbítás miatt módosul a szerződés, akkor azt új ügyletként kell kezelni és a fordulónapon érvényes, legutolsó módosítás szerint kell jelenteni a repó ügyletet.

1. Lejárat nélküli (nyitott) repó ügyletek esetében, a második transzfer dátumára 2099.12.31-i dátumot kell jelenteni.
2. A tulajdonviszonyt megtestesítő értékpapírok esetén a mennyiségeket darabszám szerint kell szerepeltetni, míg a hitelviszonyt megtestesítő értékpapírok névértéken kerülnek az adatszolgáltatásba ezer egységben, az értékpapír eredeti denominációjában az alábbiak figyelembevételével.

A GMU tagdevizákbandenominált értékpapírokat úgy kell szerepeltetni az adatszolgáltatásban, mintha euróban lennének denominálva, értéküket pedig az euro-tagdevizák euróhoz rögzített árfolyamai alapján kell meghatározni. Az árfolyamok elérhetőségét a 3. melléklet 2. pontja szerinti, az MNB honlapján közzétett technikai segédlet tartalmazza.

A denomináció meghatározására felhasználható kódokat a 3. melléklet 4.1. pontja szerinti, az MNB honlapján közzétett technikai segédlet tartalmazza.

1. Az adatszolgáltatásban és a jelen kitöltési előírásokban használt fogalmak magyarázatát e melléklet I. E. 2. pontja tartalmazza.
2. Az adatszolgáltatásban jelentendő ügyletek kódját a 3. melléklet 4.5. pontja szerinti, az MNB honlapján közzétett technikai segédlet tartalmazza.
3. Az adatszolgáltatás hibátlan beküldését elősegítő ellenőrzési szabályokat a 3. melléklet 5. pontja szerinti, az MNB honlapján közzétett technikai segédlet tartalmazza.
4. **A tábla egyes oszlopainak kitöltésével kapcsolatos részletes előírások**

**c)** A felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza. Az oszlop az adatszolgáltató könyveiben szereplő értékpapír számviteli besorolásának megfelelően töltendő, ügyfelek közötti ügylet esetén üresen kell hagyni a mezőt.

**d)** és **g)** Mindig az értékpapírt átadó szervezetet kell Partner1-nek, és az értékpapírt átvevő szervezetet kell Partner2-nek tekinteni. Ha valamelyik partner a háztartások szektorba tartozó rezidens, akkor 00000004-es technikai azonosítót kell megadni, egyéb rezidens szereplő esetén annak 8 jegyű KSH-törzsszámát. Befektetési alapok esetében a 3. melléklet 1. pontja szerinti, az MNB honlapján közzétett technikai segédlet vonatkozó listájában megadott „technikai törzsszám"-ot kell szerepeltetni. Amennyiben valamelyik partner nem-rezidens, akkor 00000001 technikai azonosítót kell szerepeltetni.

**e)** és **h)** Partner1 és Partner2 nevét csak abban az esetben szükséges kitölteni, amennyiben nem-rezidens intézményről van szó.

Az **f)** illetve **i)** oszlopban alkalmazandó szektorbontásnál az e melléklet I. A. 4. és 5. pontjában, valamint az ott hivatkozott, a 3. melléklet 1. pontja szerinti, az MNB honlapján közzétett technikai segédletben foglaltak az irányadók. A rezidens partnerek szektor kódjait alapvetően a főszektor kódján, egy karakterrel megadva kell jelenteni, kivéve a C és D szektorba tartozó partnereket, amelyek esetében a szervezetek kétkarakteres szektorkódjai jelentendők. A nem-rezidens partnerek szektor kódjait a 3. melléklet 4.5. pontja szerinti, az MNB honlapján közzétett technikai segédletben foglaltak alapján kell meghatározni, és három karakterrel jelenteni.

**j)** Ha az ügyletben részt vevő szerződő felek egy cégcsoport tagjai, akkor „I” kódot kell alkalmazni, egyéb esetben üresen kell hagyni a mezőt.

**k)** A felhasználható kódokat a 3. melléklet 4.5. pontja szerinti, az MNB honlapján közzétett technikai segédlet tartalmazza. A nem repó ügyletként nyilvántartott, de lényegét tekintve a repóhoz hasonló céllal kötött (olyan értékpapír adásvétel, amely esetében az eladó meghatározott későbbi időpontban történő visszavásárlási kötelezettség mellett, meghatározott visszavásárlási áron adja el az értékpapírját), egymáshoz kapcsolódó azonnali és forward ügyletből álló ügyletpárt a kódlista szerinti Sale&Buy-Back ügyletként szükséges szerepeltetni.

Lejárat előtti lezárás esetén az eredeti ügylet – annak módosítása esetén az utolsó állapot szerinti ügylet – paramétereit kell megadni, kivéve az ügylet lejáró dátumát, ahol a lezárás értéknapját kell szerepeltetni (második transzfer dátuma, **t)** oszlop). Az előírást a KELER Zrt. esetében csak a saját ügyleteire vonatkozóan kell alkalmazni.

Nyitott ügylet adatszolgáltatásban szereplő paramétereinek módosulása esetén először az eredeti ügylet „technikai” lezárását kell jelenteni a fentieknek megfelelően. Ezt követően pedig új ügyletként kell feltüntetni a módosított ügyletet. A módosított ügylet induló dátuma (első transzfer dátuma, s) oszlop) megegyezik a módosulás hatálybalépésének dátumával.

A nem repó ügyletként nyilvántartott, de lényegét tekintve a repóhoz hasonló céllal kötött, a kódlista szerinti Sale&Buy-Back ügyletek adatszolgáltatásban szereplő paramétereinek módosulása esetén nem kötelező az eredeti ügylet „technikai” lezárását jelenteni, majd új ügyletként feltüntetni a módosított ügyletet (azonban erre adott a lehetőség az adatszolgáltatók egyéni preferenciáinak megfelelően). Ezen ügyletek lejárat előtti lezárása esetében szintén nem kötelező a lezárást jelenteni. Az adatszolgáltatás beküldése előtt az ügyletben beközvetkező változásokat továbbra is át kell vezetni.

**l)** A felhasználható kódokat a 3. melléklet 4.1. pontja (Devizakódok) tartalmazza. A részesedést megtestesítő értékpapírok esetén a „DRB” kódot (darab) kell megadni.

**n)** A repótípusú ügyletben szereplő értékpapírok értéke ezer forintban. Az ügyletkötés során alkalmazott prompt nettó árat kell megadni. Értékpapírkölcsön és óvadékba adott értékpapír esetén az ügylet kezdetekor nyilvántartott értéket kell megadni.

**o)** Az ügyletben szereplő értékpapírok értéke ezer forintban. Az ügyletkötés során alkalmazott prompt bruttó árat kell megadni. Értékpapírkölcsön és óvadéki értékpapír esetén megegyezik a p) oszlopban jelentett adattal.

**p)** Értékpapírkölcsönzés esetén a készpénz óvadék értékét kell ebben az oszlopban ezer forintban megadni (amennyiben az k) oszlopban 3 vagy 6 érték szerepel).

**q) és r)** Repó ügylet esetén a pozíció zárásakor a repóba adó által kifizetett összeg ezer forintban. Az ügyletkötés során alkalmazott prompt nettó, illetve bruttó árat kell megadni. Értékpapírkölcsön esetén az értékpapír, illetve a kötelezettség az adatszolgáltatás összeállításakor nyilvántartott – kölcsönzési díjat nem tartalmazó - értékét kell megadni.

**s)** Az ügylet induló dátumát kell megadni.

**t)** Az ügylet lejáró dátumát kell megadni.

**u)** A felhasználható kódokat a 3. melléklet 4.1. pontja (Devizakódok) tartalmazza.

**v)** A több adatszolgáltató által is jelentett ügyletek azonosíthatósága érdekében szükséges megadni az ún. Ügylet-azonosítót. Az Ügylet-azonosító egy sorszám, mely azt mutatja, hogy az adott napon az adott partnerek közti hányadik ügyletről van szó. Értéke minden nap 1-től újra indul.