**MNB azonosító kód: L10, L12**

**Kitöltési előírások**

Felvett vállalati és háztartási hitelek adatai

Heti KHR adatok

1. **Általános előírások**

1. A KHR vállalkozásokra, illetve természetes személyekre vonatkozó adatbázisainak szerkezetét, tartalmát érintő módosításokról – ide nem értve a szerződések adatbázisba történő felvitelét és onnan való törlésüket – az adatszolgáltató a módosítást követő 10 munkanapon belül levélben tájékoztatja az MNB-t.

2. Az adatszolgáltatások tábláit azonosító nélküli, csv formátumú file-ban kell megküldeni.

3. Az érdemi adatok megadásakor pontosvessző (;), idézőjel („”) és új sor karakter nem alkalmazható.

4. Az adatszolgáltatásokat az ERA rendszerben kell teljesíteni, melyhez külön regisztráció, valamint a hozzá kapcsolódó kliensalkalmazás telepítése szükséges.

1. **A táblák kitöltésével kapcsolatos részletes előírások**

**1. Felvett vállalati és háztartási hitelek adatai (MNB azonosító kód: L10)**

1.1. A táblákban a referenciaadat-szolgáltató azonosítójaként az érintett referenciaadat-szolgáltató KSH-törzsszámát (adószám első nyolc karaktere) szükséges megadni.

1.2. A 01. táblában a szerződések adatait a KSH-törzsszámmal (adószám első nyolc karaktere), a vállalkozást és a szerződést a KHR-en belül együttesen azonosító, a rendszer által generált kóddal (a továbbiakban: vállalkozás ügyfél KHR-azonosítója) és az adatszolgáltató által megadott torzított azonosítóval is jelölt vállalkozásonként, és a szintén az adatszolgáltató által megadott torzított azonosítóval, valamint az adott szerződést a KHR-en belül azonosító, a rendszer által generált kóddal (a továbbiakban: szerződés KHR-azonosítója) jelölt szerződésenként kell szerepeltetni. Az egyéni vállalkozók esetében a bc), fa), fb), ff), fg), fk), fl), hd), és he) oszlopot üresen kell hagyni.

1.3. A 02. táblában a szerződések adatait az adatszolgáltató által megadott torzított azonosítóval, valamint az ügyfél anonim azonosítóval és a természetes személyt és a szerződést a KHR-en belül együttesen azonosító, a rendszer által generált kóddal (a továbbiakban: természetes személy ügyfél KHR-azonosítója) jelölt személyenként, és a szintén az adatszolgáltató által megadott torzított egyedi azonosítóval, valamint a szerződés KHR-azonosítójával jelölt szerződésenként kell szerepeltetni. Az adatszolgáltatónak biztosítania kell, hogy az egyes tárgyidőszakokra vonatkozó adatszolgáltatások teljesítése során az adott személyhez, illetve adott szerződéshez minden esetben ugyanazon, a megküldött adatok érintett személlyel való kapcsolatának megállapítására semmilyen módon nem alkalmas azonosítók kapcsolódjanak.

**2. Heti KHR adatok (MNB azonosító kód: L12)**

2.1. A táblákban a referenciaadat-szolgáltató azonosítójaként az érintett referenciaadat-szolgáltató KSH-törzsszámát (adószám első nyolc karaktere) szükséges megadni.

2.2. A 01. táblában a szerződések adatait a KSH-törzsszámmal (adószám első nyolc karaktere), a vállalkozás ügyfél KHR-azonosítójával és a szerződés KHR-azonosítójával jelölt szerződésenként kell szerepeltetni. Az egyéni vállalkozók esetében a bb) oszlopot üresen kell hagyni.

2.3. A 02. táblában a szerződések adatait a szerződés KHR-azonosítójával jelölt szerződésenként kell szerepeltetni.

2.4. A 03. és 04. táblában a szerződések adatait a természetes személy ügyfél KHR-azonosítójával jelölt személyenként, és a szerződés KHR-azonosítójával jelölt szerződésenként kell szerepeltetni.